CELEX: 32008D0788
Language: sl
Date: 2008-10-03 00:00:00
Title: 2008/788/ES: Odločba Komisije z dne 3. oktobra 2008 o določitvi neto zneskov, ki izhajajo iz uporabe prostovoljne modulacije na Portugalskem za koledarska leta 2009–2012 (notificirano pod dokumentarno številko C(2008) 5533)

11.10.2008   
            
            
               SL
            
            
               Uradni list Evropske unije
            
            
               L 271/44
            
         
      ODLOČBA KOMISIJE
   
   z dne 3. oktobra 2008
   o določitvi neto zneskov, ki izhajajo iz uporabe prostovoljne modulacije na Portugalskem za koledarska leta 2009–2012
   (notificirano pod dokumentarno številko C(2008) 5533)
   (Besedilo v portugalskem jeziku je edino verodostojno)
   (2008/788/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 378/2007 z dne 27. marca 2007 o pravilih za prostovoljno modulacijo neposrednih plačil, predvidenih v Uredbi (ES) št. 1782/2003 o skupnih pravilih za sheme neposrednih podpor v okviru skupne kmetijske politike in o uvedbi nekaterih shem podpor za kmete ter o spremembah Uredbe (ES) št. 1290/2005 (1) in zlasti člena 4(1) Uredbe,
   ob upoštevanju naslednjega:
   
               (1)
            
            
               Člen 1(1)(b) Uredbe (ES) št. 378/2007 določa, da države članice, katerim je bilo na podlagi člena 70(4a) Uredbe (ES) št. 1698/2005 z dne 20. septembra 2005 o podpori za razvoj podeželja iz Evropskega kmetijskega sklada za razvoj podeželja (EKSRP) (2) odobreno odstopanje od zahteve za sofinanciranje podpore Skupnosti, v obdobju 2007–2012 uporabijo znižanje, imenovano „prostovoljna modulacija“, za vse zneske neposrednih plačil v smislu člena 2(d) Uredbe Sveta (ES) št. 1782/2003 (3), ki je določila skupna pravila za sheme neposrednih podpor v okviru skupne kmetijske politike in nekatere sheme podpor za kmete.
            
         
               (2)
            
            
               Člen 2 Uredbe (ES) št. 378/2007 določa, da države članice v dveh mesecih od začetka veljavnosti navedene uredbe določijo letno stopnjo prostovoljne modulacije, ki se bo uporabljala v obdobju 2007–2012, in jo sporočijo Komisiji skupaj z oceno vpliva uporabe te modulacije.
            
         
               (3)
            
            
               Neto zneski, ki izhajajo iz uporabe prostovoljne modulacije, se v primeru enotne nacionalne stopnje prostovoljne modulacije določijo na podlagi izračuna, v primeru, da države članice uporabljajo različne stopnje glede na posamezne regije, pa na podlagi zneskov, ki jih države članice sporočijo v skladu s členom 3(2) Uredbe (ES) št. 378/2007.
            
         
               (4)
            
            
               Portugalska je Komisiji sporočila, da se bo za koledarska leta 2009–2012 uporabila 10-odstotna enotna nacionalna stopnja.
            
         
               (5)
            
            
               Portugalska je predložila tudi oceno vpliva uporabe prostovoljne modulacije.
            
         
               (6)
            
            
               Uredba Komisije (ES) št. 333/2008 (4) je določila zgornje meje, ki se uporabljajo za dodatne zneske pomoči, ki se izplačajo na Portugalskem v okviru prostovoljne modulacije, vzpostavljene z Uredbo (ES) št. 378/2007.
            
         
               (7)
            
            
               Zato je treba določiti neto zneske, ki izhajajo iz uporabe prostovoljne modulacije na Portugalskem –
            
         SPREJELA NASLEDNJO ODLOČBO:
   Člen 1
   Neto zneski, ki izhajajo iz uporabe prostovoljne modulacije na Portugalskem za koledarska leta 2009–2012:
   
               Leto
            
            
               2009
            
            
               2010
            
            
               2011
            
            
               2012
            
         
               (v milijonih EUR)
            
            
               41,6
            
            
               40,8
            
            
               40,8
            
            
               40,8
            
         Člen 2
   Ta odločba se uporablja od proračunskega leta 2010 dalje.
   Člen 3
   Ta odločba je naslovljena na Portugalsko republiko.
   
      V Bruslju, 3. oktobra 2008
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 95, 5.4.2007, str. 1.
   
      (2)  UL L 277, 21.10.2005, str. 1.
   
      (3)  UL L 270, 21.10.2003, str. 1.
   
      (4)  UL L 102, 12.4.2008, str. 19.